Diwali 2021 വിവിധ സംസ്ഥാനങ്ങളില് ദീപാവലി ആഘോഷിക്കുന്നതിന് പിന്നിലെ 7 വ്യത്യസ്ത കാരണങ്ങള് ദീപങ്ങളുടെ ഉത്സവമായ ദീപാവലി Diwali ഇതാ എത്തി. പുത്തന് വസ്ത്രങ്ങള് ധരിച്ച് വീടുകളിലും പരിസരത്തും ദീപങ്ങള് തെളിയിച്ചാണ് നാം ദീപാവലി ആഘോഷിക്കുന്നത്. എന്നാല് വിവിധ സംസ്ഥാനങ്ങളില് നിലനില്ക്കുന്ന ഐതിഹ്യങ്ങള് അനുസരിച്ച് ഒന്നിലധികം കാരണങ്ങളാണ് ദീപാവലി ആഘോഷങ്ങള്ക്ക് പിന്നിലുള്ളത്. അവ എന്തൊക്കെയാണെന്ന് നോക്കാം.ഇന്ത്യയുടെ വിവിധ ഭാഗങ്ങളില് ഈ വര്ഷം നവംബര് 4 ന് ദീപാവലി ആഘോഷിക്കുന്നതിന് പിന്നിലെ ഏഴ് വ്യത്യസ്ത കാരണങ്ങള്.1. രാമായണമനുസരിച്ച്, ശ്രീരാമനും ഭാര്യ സീതയും സഹോദരന് ലക്ഷ്മണനും 14 വര്ഷത്തെ വനവാസത്തിന് ശേഷം അസുര രാജാവായ രാവണനെ പരാജയപ്പെടുത്തി ഈ ദിവസമാണ് അയോധ്യയിലേക്ക് മടങ്ങിയത്. ദീപാവലി രാമന്റെ വീട്ടിലേക്കുള്ള മടക്കത്തെ അടയാളപ്പെടുത്തുന്നു.2. മറ്റൊരു ഐതിഹ്യമനുസരിച്ച് ലക്ഷ്മീദേവി ജനിച്ച ദിവസമായാണ് ദീപാവലി ആഘോഷിക്കുന്നത്. ദീപാവലി ദിന രാത്രിയില് ലക്ഷ്മി ദേവീ തന്റെ ഭര്ത്താവായി വിഷ്ണുവിനെ തിരഞ്ഞെടുത്തുവെന്നും ഇരുവരും ദാമ്ബത്യജീവിതം ആരംഭിച്ചുവെന്നുമാണ് മറ്റൊരു വിശ്വാസം3. ഇതിഹാസമായ മഹാഭാരതത്തില്, അഞ്ച് പാണ്ഡവ സഹോദരന്മാര് ചൂതാട്ടത്തില് പരാജയപ്പെട്ടു. അതിനുശേഷം കൗരവര് അവരെ 12 വര്ഷത്തേക്ക് നാടുകടത്തി. പിന്നീട് കാര്ത്തിക അമാവാസിയുടെ രാത്രിയില് പാണ്ഡവര് ഹസ്തിനപുരത്തേക്ക് മടങ്ങുന്ന ദിവസമാണ് ദീപാവലി.4. സിഖ് മതത്തില്, മുഗള് ചക്രവര്ത്തിയായ ജഹാംഗീര് ഗുരു ഹര്ഗോവിന്ദിനെ മോചിപ്പിച്ച സംഭവവുമായി ബന്ധപ്പെട്ടതാണ് ദീപാവലി ആഘോഷം.5. ജൈനമതത്തില്, മഹാവീരന്റെ ആത്മാവ് ഒടുവില് നിര്വാണം നേടിയതിന്റെ വാര്ഷികം ആചരിക്കുന്നതിനാണ് ദീപാവലി ആഘോഷിക്കുന്നത്.6. ഗുജറാത്ത് പോലുള്ള പടിഞ്ഞാറന് ഇന്ത്യയിലെ ചില സംസ്ഥാനങ്ങളില്, ദീപാവലി പുതുവര്ഷത്തിന്റെ തുടക്കത്തെ സൂചിപ്പിക്കുന്നു.7. കിഴക്കന് ഇന്ത്യയില് പ്രത്യേകിച്ച് പശ്ചിമ ബംഗാളില് കാളി ദേവിയുമായി ബന്ധപ്പെട്ടാണ് ദീപാവലി കാളി പൂജയായി ആഘോഷിക്കുന്നത്.ഐതീഹ്യങ്ങള് പലതാണെങ്കിലും ഈ ദിവസം രാജ്യം മുഴുവന് പ്രകാശം കൊണ്ട് അലങ്കരിക്കും. ആളുകള് കെട്ടിടങ്ങളും വീടുകളും ദീപങ്ങളും പൂക്കളും കൊണ്ട് അലങ്കരിക്കുകയും പടക്കം പൊട്ടിച്ച് ആഘോഷിക്കുകയും ചെയ്യുന്നു.ദീപ എന്ന സംസ്കൃത വാക്കില് നിന്നാണ് ദീപാവലി എന്ന വാക്കിന്റെ ഉറവിടം. വിളക്ക്, തിരി, വെളിച്ചം തുടങ്ങിയ അര്ത്ഥങ്ങളാണ് ഈ വാക്കിന് ഉള്ളത്. മിക്ക ഇന്ത്യന് വീടുകളിലും ഈ ദിവസം ചിരാതുകള് കത്തിക്കും. സാധാരണയായി, ദുര്ഗാ പൂജയുടെ അവസാന ദിവസമായ ദസറയില് അല്ലെങ്കില് വിജയദശമിക്ക് ശേഷം ഇരുപത് ദിവസം കഴിഞ്ഞാണ് ദീപാവലി ആഘോഷങ്ങള് ആരംഭിക്കുന്നത്. ചിലയിടങ്ങളില് ആഘോഷങ്ങള് അഞ്ച് ദിവസം നീളും. ഉത്തരേന്ത്യയിലാണ് ഈ ദിനങ്ങള് വിശേഷമായി കൊണ്ടാടുന്നത്. ഈ വര്ഷം, അഞ്ച് ദിവസത്തെ ദീപാവലി ആഘോഷങ്ങള് നവംബര് 2ന് ആരംഭിച്ച് നവംബര് 6 ന് അവസാനിക്കും. എന്നാല് ഇന്ത്യയില് ഔദ്യോഗികമായി ദീപാവലി ആഘോഷിക്കുന്നത് നവംബര് നാലാം തിയതിയാണ്.